પાકિસ્તાનની સંસદને કૌમી એસમ્બલી-એ-પાકિસ્તાન કહે છે. આ શબ્દો બહુ ભારે છે તેથી સામાન્ય રીતે તેનો ઉલ્લેખ નેશનલ એસેમ્બલી તરીકે થાય છે. નેશનલ એસેમ્બલીની કુલ ૩૪૨ બેઠકો છે અને ૨૫ જુલાઈએ તેના માટે મતદાન થવાનું છે. આ મતદાન પાકિસ્તાનમાં હવે પછીનાં પાંચ વર્ષ લગી કોણ રાજ કરશે તે નક્કી કરશે. પાકિસ્તાનમાં વરસોથી ભુટ્ટો પરિવારની પાકિસ્તાન પીપલ્સ પાર્ટી (પીપીપી) અને નવાઝ શરીફ ખાનદાનની પાકિસ્તાન મુસ્લિમ લીગ (નવાઝ શરીફ) વચ્ચે જંગ રહ્યો છે. વારાફરતી આ બેમાંથી કોઈ એક પક્ષ સત્તામાં આવ્યા કરે છે પણ આ વખતે સ્થિતિ અલગ છે.